Carl Bernadotte

Carl Gustaf Oscar Fredrik Christian Bernadotte (1911–2003) var en svensk prins. Han var sønn av prins Carl av Sverige og prinsesse Ingeborg av Danmark. Märtha av Norge var hans søster, og følgelig er kong Harald V hans nevø. Carl Bernadotte var kjent under sitt kallenavn «Mulle».

Liv og virke
Carl var opprinnelig prins av Sverige og hertug av Östergötland, men sa fra seg disse titlene da han i 1937 giftet seg med en kvinne uten kongelig byrd, grevinnen Elsa von Rosen (1904–1991). Han fikk da i stedet en tittel av sin svoger Leopold III av Belgia samme år. Han ble da prins Carl Bernadotte, men ikke kongelig høyhet. I 1945 ble han utnevnt til æresmedlem av Ointroducerad adels förening.

Bernadotte viet seg først og fremst til forsikrings- og forretningsvirksomhet, 1931-1938 i Försäkrings AB Fylgia, deretter i AB Belgo-Baltic.Svensk uppslagsbok, 2:a upplagan, 1947

Ekteskapet med von Rosen varte til 1951. I 1954 giftet han seg med Ann Larsson (1921–1975). De var gift til 1961. I 1978 giftet han seg med sin tredje kone Kristine Rivelsrud (1932–2014).

Prins Carl har et barn, grevinne Madeleine Bernadotte (1938–), sammen med Elsa von Rosen.

 Se også 
 Rica Hotels

Referanser

 Eksterne lenker 
  Svenskkolonien har förlorat sin prins på sydkusten.es. arkivartikkel fra 4. juli 2003 arkivår 2015. Artikkelforfatter Robert Österlind.

Kategori:Kongelige svensker
Kategori:Huset Bernadotte
Kategori:Svenske forretningsfolk
Kategori:Personer fra Stockholm
Kategori:Rica Hotels